குருஜி ஐயா அவர்களுக்கு வடக்கன்குளத்திலிருந்து ஸ்ரீதரன் எழுதுவது. எங்கள் குடும்பத்தில் கடந்த இருபது வருடமாக கடனுக்கு மேல் கடன் ஏறுகிறது. செய்கிற தொழில் எதுவும் சரியாக நடப்பதில்லை. எனது இளைய தம்பி வாத்தியார் வேலை செய்கிறான். அவனது சம்பளத்தில் வட்டி கட்டுவதே சரியாகி விடுகிறது. என்ன செய்வது என்று புரியவில்லை எங்கள் வீட்டுக்கு வரும் சில பெரியவர்கள் உங்கள் வீடு வடக்கு பக்கமாக உயர்ந்திருக்கிறது. இதில் குடியிருக்காதீர்கள் மீறி இருந்தால் வறுமைதான் வருமென்று கூறுகிறார்கள். நாங்கள் இந்த வீட்டில் முப்பது வருடமாக இருக்கிறோம். வீட்டை மாற்றி கட்டவும் முடியவில்லை. வேறு இடம் சென்று வாழவும் முடியவில்லை. எங்கள் பிரச்சனை தீர சரியான பரிகாரம் கூறுங்கள்.